Møteprotokoll

SUNG - Samisk ungdomsutvalg i Den norske kirke

|  |  |
| --- | --- |
| Møtedato: | 08.12.2020 kl. 18:00 |
| Møtested: | Digitalt |
| Arkivsak: | 20/03736 |
|  |  |
| Til stede: | Maren Tangen, Are Tjihkkom, Anna Malene Jønsson, Rebecca Utsi Rasmus, Kristoffer Strand |
|  |  |
|  |  |
|  |  |
| Forfall: | Ida Kassandra Renander |
| Sekretariatet: | Stein-Erik Anti |
|  |  |
|  |  |
| Protokollfører: | Stein-Erik Anti |
|  |  |

|  |  |  |
| --- | --- | --- |
| **SAKSLISTE** | | Side |
| **Godkjenning av innkalling og saksliste** | | |
| **Godkjenning av protokoll** | | |
| **Orienteringssaker** | | |
| [17/20](#CaseRef566559) | Orienteringssaker |  |
| **Saker til behandling** | | |
| [18/20](#CaseRef565942) | Engasjerende og relevant kirke |  |
| [19/20](#CaseRef565881) | Møteplan 2021 |  |
| [20/20](#CaseRef565974) | Fokussaker i 2021 |  |
| [21/20](#CaseRef566376) | Valg av modell for samisk konfirmantleir |  |
|  |  |  |

Sted, 23.12.2020

|  |  |
| --- | --- |
|  | Stein-Erik Anti  Sekretær |

Godkjenning av innkalling og saksliste

SUNG hadde ingen innvendinger til innkallingen og sakslista.

Orienteringssaker

17/20 Orienteringssaker

|  |  |  |
| --- | --- | --- |
| Behandlet av | Møtedato | Saknr |
| 1 SUNG - Samisk ungdomsutvalg i Den norske kirke | 08.12.2020 | 17/20 |

## Sammendrag

Muntlige orienteringer:

* UKM 2020 gjennomført
* Samisk kirkeråds møte, 25-26 november 2020
* Samisk kirkedager og ungdomskomiteen
* Utsettelse av valg av leder og nestleder for SUNG
* Samiske julegudstjenester på nett, publiseres på Julaften
* Studie ved Sámi allaskuvla fra høsten 2021: Tro og livssyn i Sápmi https://samas.no/se/studier/osk-1000-osku-ja-eallinaddejupmi-samis

Forslag til vedtak

SUNG tar sakene til orientering

Møtebehandling i SUNG - Samisk ungdomsutvalg i Den norske kirke 08.12.2020:

Møtebehandling

Votering

Enstemmig

SUNG - Samisk ungdomsutvalg i Den norske kirkes vedtak

SUNG tar sakene til orientering

Saker til behandling

18/20 Engasjerende og relevant kirke

|  |  |  |
| --- | --- | --- |
| Behandlet av | Møtedato | Saknr |
| 1 SUNG - Samisk ungdomsutvalg i Den norske kirke | 08.12.2020 | 18/20 |

## Sammendrag

Hvordan kan kirken være engasjerende og aktuell for samiske ungdom? Med fare for å svartmale samiske ungdoms engasjement ovenfor kirka, viser det seg at vi står ovenfor utfordringer når det gjelder å få med samiske ungdom på følgende områder:

Valgte verv i det kirkelige demokratiet

Få samiske ungdom stiller til valg i menighetsråd og bispedømmeråd. Det har også vist seg

å være en utfordring med å rekruttere samiske ungdom inn i det kirkelige

ungdomsdemokratiet. Både til bispedømmenes ungdomsting og SUNG. Mange ungdommer

har blitt forespurt det siste året og de aller fleste har takket nei.

Kirken som arbeidsplass

Det er ytterst få samiske ungdommer som velger en utdannelse som leder til såkalte

vigslede stillinger i kirken, det være seg diakon, kateket, kantor eller prest.

Frivillighet

De siste årene har det vist seg å være vanskelig å få samiske ungdom til samisk til å bidra som Ungleder og språkmedarbeider til konfirmantleir og ungdomssamlinger.

Samlinger og kurs

De siste året har Samisk kirkeråd måttet avlyse både Ungleder kurs og ungdomssamlinger pga. få påmeldte. I tillegg er det ytterst få organisasjoner som satser på tiltak rettet mot barn og ungdom i samiske områder, og som bruker samisk språk, kultur og kristne tradisjoner i sine tiltak for øvrig.

SUNG utfordres til å reflektere over hva som kan være årsakene til denne trenden som er

beskrevet ovenfor. Samtidig utfordres også SUNG til å gi antydninger for hva som må til for

at samiske ungdommer lar seg engasjere og finner kirken aktuell.

Forslag til vedtak

Følgende momenter til saken kom frem i samtalene

-

-

-

Møtebehandling i SUNG - Samisk ungdomsutvalg i Den norske kirke 08.12.2020:

Møtebehandling

Votering

Enstemmig

SUNG - Samisk ungdomsutvalg i Den norske kirkes vedtak

Følgende momenter til saken kom frem i samtalene

Valgte verv i det kirkelige demokratiet

* Det syns å være en tendens til at det drives «rovdrift» av de unge frivillige. Det vil si at når en først har sagt ja til å engasjere seg, så blir en ofte spurt om å stille opp på mange andre forskjellige ting. Kanskje spesielt samiske ungdom opplever å bli oppfordret til å stille i ulike utvalg og verv, spesielt i mindre menigheter der det bor få samer. En konsekvens av «rovdrift» av unge, er at man kan risikere å miste de som allerede er frivillige, fordi de går lei.
* Kanskje det ikke er nok fokus på de unge både bispedømme og menighetsnivå, slik at det ikke gjøres nok for å gi de unge plass i demokratiet. Ungdom må motiveres og utfordres til å stå på valg.

Kirken som arbeidsplass

* Dette kan blant annet henge sammen med fokus på frivillighet. Fordi hvis ungdom får muligheten til å bidra som frivillige i sin menighet, så vil de for det første oppdage at kirka gjør mange ulike ting og at det er forskjellige ansatte/stillinger der. Dette kan være med på å trigge ungdom til å være en utdannelse om fører til jobb i kirken.
* Ofte kan det for ungdom fremstå som at det eneste kirken holder på med det er gudstjenester på søndager. Det er viktig at ungdom også får vite om at det finnes ulike typer stillinger i kirken som arbeider med ulike ting.

Frivillighet

* Det er viktig å spørre ungdom om å være med, og det så klart og tydelig som mulig. Ofte er det slik at mange har lyst til å engasjere seg i noe, men som aldri blir spurt. Her må alle kirkelige ansatte være aktive.
* Også ungdommer er travle og har sine avtaler. Det er derfor viktig at man i dialog med ungdommer finne frem til egnede tidspunkter for møter, samlinger, kurs, innspilling av gudstjenester etc.
* Konfirmantåret og leiren er for mange en viktig del av møtet med kirken. I løpet av dette året er det viktig å introdusere konfirmantene for alle de ulike ting menigheten holder på med, alt i fra demokratiet til jobb i kirken. Slik kan unge mennesker finner det de passer å gjøre, og da må de også bli spurt om å bidra inn i menighetens arbeid både under konfirmantåret, men også senere.

Samlinger og kurs

* Det kan tenkes at menighetenes tilbud for ungdom er for få, og at de i tillegg ikke når ut. Altså at de få tilbudene som finnes, ikke blir markedsført godt nok.
* På mindre steder er man kanskje ofte avhengige av noen enkeltmennesker som særlig er opptatt av tilbud for unge. Men når disse f.eks. flytter bort fra stedet, så hender det ofte at ungdomstiltakene også forsvinner. Fokuset på ungdom i menighetens liv burde derfor være hele menighetens sitt ansvar, og ikke personavhengig.
* Det virker som om det er flere tilbud for ungdom i de største byene rundt om i landet. Det kan henge sammen med at der er flere ressurser i form av ansatte som har ungdom som sitt arbeidsfelt, og at tilbudene er etablert i menighetens liv. I tillegg til at flere kristne organisasjoner er aktive i byene, men ikke på mindre tettsteder og bygder rundt om i landet.
* Mange læstadianske forsamlinger driver et godt ungdomsarbeid med god oppslutning.
* En måte å nå ut til de unge, kan være å skape arenaer der man ikke alltid behøver å gjøre eller snakke om ting som er så typisk «kirketing». Det kunne f.eks. være å ha ungdomsklubb/kafe der man har fokus på språk eller kultur.

19/20 Møteplan 2021

|  |  |  |
| --- | --- | --- |
| Behandlet av | Møtedato | Saknr |
| 1 SUNG - Samisk ungdomsutvalg i Den norske kirke | 08.12.2020 | 19/20 |

## Sammendrag

I tabellen nedenfor er oversikt på forslag til møtedatoer for SUNG, og andre aktuelle møter og konferanser

|  |  |  |  |
| --- | --- | --- | --- |
| **Måned** | **SUNG møter** | **Andre møter og konferanser** | **Hvem deltar** |
| Januar |  |  |  |
| Februar |  | Ungdomskomiteen, Samiske kirkedager | Are og Rebecca |
| Mars | 26-27 i Oslo (fellesmøte med UFUNG 26.) | 5: SKR i Tromsø  11-14: Samisk konfleir på Snåsa |  |
| April |  |  |  |
| Mai |  | 10-11: SKR i Alta |  |
| Juni | 26-27 i Tromsø | 7-8 Samisk kirkelivskonferanse i Tromsø |  |
| Juli |  |  |  |
| August |  |  |  |
| September | 16 digitalt møte (Forberedelse til UKM) | 20-21: SKR i Bodø |  |
| Oktober |  | 8-12 UKM  20.Trosopplæringskonferansen i Lillestrøm |  |
| November |  |  |  |
| Desember | 2-3 i Trondheim | 2-3: SKR i Trondheim |  |

I forhold til det planlagte SUNG møte i mars, så er det tilpasset i forhold til ett fellesmøte med UFUNG. Den er beregnet til en dag, og den går i hovedsak ut på å drøfte sakene som skal opp til UKM 2021. I forhold til SUNG møtet som er satt opp i desember, så er det med tanke på å få til ett felles møtepunkt med Samisk kirkeråd som også har møte de samme dagene. Vi håper også å få møte Saemien åålmege da. Vanligvis har Saemien åålmege, den sørsamiske menigheten, temadag og samlingshelg i Trondheim første søndag i avdent.

I en situasjon med global pandemi må det tas forbehold om endringer møtedatoer og møtesteder. Sekretariatet holder dialog med SUNG i forkant.

Forslag til vedtak

1. SUNG vedtar følgende møteplan for 2021:

* 26-27 mars i Oslo
* 26-27 juni i Tromsø
* 16 september, digitalt
* 2-3 desember i Trondheim

Møtebehandling i SUNG - Samisk ungdomsutvalg i Den norske kirke 08.12.2020:

Møtebehandling

Votering

Enstemmig

SUNG - Samisk ungdomsutvalg i Den norske kirkes vedtak

1. SUNG vedtar følgende møteplan for 2021:

- 26-27 mars i Oslo

- 26-27 juni i Tromsø

- 16 september, digitalt

- 2-3 desember i Trondheim

2. I en situasjon med global pandemi må det tas forbehold om endringer møtedatoer og

møtesteder. Sekretariatet holder dialog med SUNG i forkant om dette. Deltakelse på eksterne møter, seminarer og konferanser må avtales i forkant med Samisk kirkeråds sekretariat.

20/20 Fokussaker i 2021

|  |  |  |
| --- | --- | --- |
| Behandlet av | Møtedato | Saknr |
| 1 SUNG - Samisk ungdomsutvalg i Den norske kirke | 08.12.2020 | 20/20 |

## Sammendrag

Denne saken er todelt. På den ene bes SUNG selv å foreslå saker som skal arbeides med 2021. På den andre siden kan SUNG komme med innspill til Ufung for hvordan følge opp UKM fokussak i 2021.

SUNG fokussak i 2021

Ifølge statuttene skal SUNG blant annet jobbe med saker som gjelder og berører samiske- og urfolksungdom. Derfor er det viktig at SUNG selv får muligheten til å foreslå saker som det skal jobbes med, noe som legges opp til i denne saken.

UKM fokussak i 2021

UKM valgte å ha temaet radikal teologi som fokussak for 2021. Bakgrunnen for teamet er at man ser en økning av aktører som snakker til unge følgere på nett, og ofte med en radikal teologi som Den norske kirke ikke deler. SUNG har mulighet til å komme med innspill til Ufung for hvordan arbeide med denne saken i 2021.

Forslag til vedtak

1. SUNG ønsker å særlig arbeide med følgende sak i 2021:
2. SUNG vil gi følgende innspill til Ufung i forhold til videre arbeid med UKM fokussak:



Møtebehandling i SUNG - Samisk ungdomsutvalg i Den norske kirke 08.12.2020:

Møtebehandling

Votering

Enstemmig

SUNG - Samisk ungdomsutvalg i Den norske kirkes vedtak

SUNG ønsker å særlig arbeide med følgende sak i 2021:

* Etikk eller moralfilosofi. Hvordan oppføre seg i en tid med større polarisering og hardt debattklima, der det er ulike meninger om hva som er rett og galt. Det er derfor viktig å fokusere på samhold, til tross for uenighet. Denne type tematikk sammenfaller på sett og vis med FN sitt fokus for 2011, som er året for fred og tillit.
* Klima og miljø. Det er f.eks. fremdeles en aktuell sak dette med vindkraft utbygging i Sápmi.
* Misjon og samiske ungdom. Det burde sikres en oppfølgning av vedtaket fattet av UKM i 2019, og som SUNG har behandlet i 2020.
* Språk. Arbeide for å gjøre språk synlig og levende i ungdomsarbeidet og i menighetslivet for øvrig.

2. SUNG vil gi følgende innspill til Ufung i forhold til videre arbeid med UKM fokussak:

* SUNG har ingen innspill til Ufung vedrørende UKM fokussaken på det nåværende stadiet, men er åpne for å ha samtaler om saken på f.eks. samarbeidsmøtet med Ufung i mars 2021.

21/20 Valg av modell for samisk konfirmantleir

|  |  |  |
| --- | --- | --- |
| Behandlet av | Møtedato | Saknr |
| 1 SUNG - Samisk ungdomsutvalg i Den norske kirke | 08.12.2020 | 21/20 |

## Sammendrag

Samisk konfirmantleir er en landsdekkende kristen leir for samiske konfirmanter. Samisk kirkeråd samarbeider med Nord-Hålogaland, Sør-Hålogaland og Nidaros bispedømmer, om planlegging, gjennomføring og evaluering. Leiren er et supplement til den konfirmantopplæringen de har i lokalmenighetene.

Den opprinnelige visjonen handlet om at samiske konfirmanter i hele landet skal ha et minimumstilbud med samisk trosopplæring, samt mulighet til å delta på en samisk kristen fellesarena. De siste årene har vi opplevd stort trykk av påmeldinger, spesielt fra Indre Finnmark prosti. Vi får flere påmeldinger enn plasser, og har måttet lage plasstildelingskriterier. Nå står vi for et veiskille. Skal leiren være forbeholdt de som ikke har tilbud om samisk trosopplæring lokalt, eller være åpen for alle uavhengig av lokalt tilbud?

SUNG bes om å ta stilling til følgende spørsmål:

* Hvor skal tyngdepunktet i visjonen være?
* Skal leiren være kun for dem som ikke har samisk trosopplæring i lokalmenigheten?
* Skal leiren være en allsamisk fellesarena, uavhengig av trosopplæringstilbudet lokalt.
* Er det et alternativ for oss å få et leirsted til å ta den praktiske organiseringen?
* Bør vi beholde undervisningen selv?
* Bør det lages ny visjon/målsetting, eller er den fortsatt dekkende?

Forslag til vedtak

SUNG ber sekretariatet ta disse innspillene med i det videre arbeidet med organiseringen av samisk konfirmantleir:

-

-

-

Møtebehandling i SUNG - Samisk ungdomsutvalg i Den norske kirke 08.12.2020:

Møtebehandling

Votering

Enstemmig

SUNG - Samisk ungdomsutvalg i Den norske kirkes vedtak

SUNG ber sekretariatet ta disse innspillene med i det videre arbeidet med organiseringen av samisk konfirmantleir:

**- Samisk konfirmantleir** er en meget viktig arena for samiske ungdom. Flere av SUNG representantene har selv vært med på disse leirene, og kan bekrefte dette. Med tanke på at Dnk. og Samisk kirkeliv har rekrutteringsutfordringer så er leiren spesielt viktig.

**- Visjonen** bør ha fokus på at det er en allsamisk konfirmantleir. Det er viktig med ett kristent fellesskap som omfavner konfirmanter fra hele Sápmi.

**- En felles stor leir**. Av de ulike modellene som er beskrevet i saksdokumentet er det enighet i SUNG om at en felles stor leir anses som det beste alternative. For det første er det viktig med en felles allsamisk arena, der en kan bli kjent med samiske ungdommer fra ulike deler av landet. Slik kan en også lære seg å kjenne de ulike samiske språkene, de forskjellige kulturelle særegenheter og dele ulike erfaringene med det å bo på ett sted der det samiske er i minoritet eller i majoritet.

**- Flere regionale leirer**. Det er flere negative sider ved en slik modell. Verdien med å ha et allsamisk møtested forsvinner, og samiske ungdommer blir derfor heller ikke gjort kjent med samer fra andre områder. Slik sett vil regionale leire fort bli nokså kjedelige og lite spennende, der en kan ende opp med å ikke utvide sitt nettverk i det hele tatt, men bare møte slekt og venner. I tillegg kan en ende opp med nokså få konfirmanter på leiren, spesielt i lulesamisk og sørsamisk område.

**- Plassering av leir.** Praksis så langt har som kjent vært å flytte leiren rundt om i samiske områder, for slik å synliggjøre de ulike samiske språkene og særpregene på stedet. Også en del av undervisningsopplegget på leiren handler om stedets betydning. Dette gir god læring og viktig kunnskap for konfirmantene. Det at leiren er på ulike steder anses også som positivt for Ungdomsledere som følger med over flere år, fordi en da kan bli kjent med nye samiske områder. SUNG har likevel forståelse for at det har sine fordeler vet å ha leiren på ett sted, spesielt i forhold til logistikk, leirstedets kapasitet etc. Men dersom en skulle velge å ha leiren på samme sted hvert år, så er det viktig at arrangøren legger opp til at alle de samiske språkene blir synlig og at de ulike samiske kulturelle særtrekk fremheves. Om leiren f.eks. blir plassert fast i f.eks. ett nordsamisk språkområde, så må ikke leiren og dets innhold bli totalt dominert av det.

**- Ansvaret for undervisningen**. Samisk kirkeråd sammen med deres samarbeidspartnere sitter med stor kompetanse, og burde ikke gi fra seg ansvaret for undervisningen. Dersom det vil bli gjort, er vi redd for at kvaliteten vil gå ned og opplegget som har fokus på samisk kirkeliv vil kunne forsvinne.